b'\n_START_ARTICLE_\nAut\xc3\xb3dromo Jos\xc3\xa9 Carlos Pace\n_START_PARAGRAPH_\nAut\xc3\xb3dromo Jos\xc3\xa9 Carlos Pace je dirkali\xc5\xa1\xc4\x8de, ki le\xc5\xbei v predmestju S\xc3\xa3o Paula, Brazilija. Poimenovano je po pokojnem brazilskem dirka\xc4\x8du Jos\xc3\xa9ju Carlosu Paceju, ki se je smrtno ponesre\xc4\x8dil pred imenovanjem steze. \xc5\xa0e vedno je bolj znano po prej\xc5\xa1njem imenu Interlagos, po tem imenu pa je posledi\xc4\x8dno znana tudi okoli\xc5\xa1ka soseska. Najbolj znano je kot prizori\xc5\xa1\xc4\x8de Velike nagrade Brazilije.'